 ನಾಲ್ವರು ಸ್ನೇಹಿತರು
ಅದೊಂದು ದೊಡ್ಡ ಅಡವಿ. ಅದರಲ್ಲಿ ಒಂದು ಜಿಂಕೆ ವಾಸಿಸುತ್ತಿತ್ತು. ಆ ಅಡವಿಯಲ್ಲಿ ಒಂದು ಸರೋವರವಿತ್ತು. ಅದರಲ್ಲಿ ಒಂದು ಆಮೆ ವಾಸಿಸುತ್ತಿತ್ತು. ಸರೋವರದ ತೀರದಲ್ಲಿ ಒಂದು ದೊಡ್ಡ 🌲 ಮರವಿತ್ತು. ಅದರಲ್ಲಿ ಒಂದು ಕಾಗೆ ವಾಸಿಸುತ್ತಿತ್ತು. ಆ ಮರದ ಬುಡದ ಬಿಲದಲ್ಲಿ ಒಂದು ಇಲಿ ಇರುತ್ತಿತ್ತು.

ಜಿಂಕೆ, ಆಮೆ, ಕಾಗೆ ಮತ್ತು ಇಲಿ ಆಪ್ತ ಸ್ನೇಹಿತರಾಗಿದ್ದವು. ಅವು ವಾರಕ್ಕೊಮ್ಮೆಯಾದರೂ ಸೇರಿ ಸಂತೋಷದಿಂದ ಕಾಲ ಕಳೆಯುತ್ತಿದ್ದವು.

ನಾಲ್ವರು ಒಂದು ದಿನ ಬೆಳಿಗ್ಗೆ ಸೇರಲು ನಿರ್ಧರಿಸಿದವು. ಆಮೆ, ಇಲಿ ಮತ್ತು ಕಾಗೆ ಸರೋವರದ ಬದಿಯಲ್ಲಿ ಕುಳಿತು ಹರಟೆ ಹೊಡೆಯುತ್ತಿದ್ದವು. ಅವು ಜಿಂಕೆಗಾಗಿ ಕಾಯುತ್ತಿದ್ದೆವು.

ಎಷ್ಟು ಹೊತ್ತಾದರೂ ಜಿಂಕೆ ಬರಲಿಲ್ಲ. ಆಗ ಆಮೆ ಕಾಗೆಗೆ ಹೇಳಿತು, "ಮಿತ್ರನೇ, ಜಿಂಕೆ ಯಾವಾಗಲೂ ಇಲ್ಲಿಗೆ ಸರಿಯಾದ ವೇಳೆಗೆ ಬರುತ್ತಿತ್ತು. ಇಷ್ಟೋತ್ತಿಗೆ ಬರಬೇಕಾಗಿತ್ತು. ಅದಕ್ಕೇನೋ ತೊಂದರೆಯಾದಂತೆ ತೋರುತ್ತದೆ. ನೀನು ಅಡವಿಯಲ್ಲಿ ಹಾರಾಡಿ ಅದನ್ನು ಹುಡುಕುವೆಯಾ?"

ಸರಿಯೆಂದ ಕಾಗೆ, ತಡ ಮಾಡದೆ ಅಡವಿಯಲ್ಲೆಲ್ಲಾ ಹಾರಾಡುತ್ತಾ, "ಮಿತ್ರ ಜಿಂಕೆಯೇ ಎಲ್ಲಿರುವೆ?" ಎಂದು ಕೂಗತೊಡಗಿತು.

ಈ ರೀತಿ ಜಿಂಕೆಯನ್ನು ಹುಡುಕುತ್ತಾ ಕಾಗೆ ಎಲ್ಲ ಕಡೆಗೆ ಹಾರಾಡಿತು. ಕೊನೆಗೆ, "ಮಿತ್ರಾ ನಾನಿಲ್ಲಿದ್ದೇನೆ. ದಯವಿಟ್ಟು ಸಹಾಯ ಮಾಡು! ನಾನು ಬೇಟೆಗಾರನ ಬಲೆಯಲ್ಲಿ ಸಿಕ್ಕಿ ಬಿದ್ದಿದ್ದೇನೆ" ಎಂಬ ಸಣ್ಣ ಧ್ವನಿಯ ಕೂಗು ಕಾಗೆಗೆ ಕೇಳಿಸಿತು.

ಕಾಗೆ ಕೂಡಲೇ ಕೆಳಗಿಳಿದು ಬಂದು ಜಿಂಕೆಯ ಹತ್ತಿರ ಕುಳಿತಿತು. ಅದು ಜಿಂಕೆಗೆ, "ಧ್ರೃತಿಗೆಡಬೇಡ. ನಾನು ಕೂಡಲೇ ನಮ್ಮ ಮಿತ್ರ ಇಲಿಯ ಬಳಿಗೆ ಹೋಗಿ ಅದನ್ನು ಕರೆತರುವಂತೆ. ಅದು ತನ್ನ ಮೊನಚಾದ ಹಲ್ಲುಗಳಿಂದ ಬಲೆಯನ್ನು ✂️ ಕತ್ತರಿಸಿ ನಿನ್ನನ್ನು ಬಿಡುಗಡೆ ಮಾಡುವುದು" ಎಂದಿತು.

ಕಾಗೆ ಸರೋವರದ ಬಳಿ ಇರುವ ತನ್ನ ಸ್ನೇಹಿತರ ಹತ್ತಿರ ಹಾರಿ ಬಂದಿತು. ಅದು ಅವರಿಗೆ "ಜಿಂಕೆ ಅಪಾಯದಲ್ಲಿದೆ. ಅದು ಬೇಟೆಗಾರನ ಬಲೆಯಲ್ಲಿ ಸಿಕ್ಕಿ ಬಿದ್ದಿದೆ. ಕೂಡಲೇ ಇಲಿ ಅಲ್ಲಿಗೆ ಹೋಗಿ ಬೇಟೆಗಾರನು ಬರುವುದರೊಳಗೆ ಬಲೆಯನ್ನು ✂️ ಕತ್ತರಿಸಿ ಅದನ್ನು ಬಿಡುಗಡೆ ಮಾಡಬೇಕು" ಎಂದಿತು.

ಇದನ್ನು ಕೇಳಿದ ಇಲಿ, "ಜಿಂಕೆಗೆ ಸಹಾಯ ಮಾಡಲೇಬೇಕು. ಆದರೆ ನಾನಲ್ಲಿ ಅಷ್ಟು ಬೇಗ ತಲುಪುವುದು ಹೇಗೆ?" ಎಂದು ಕೇಳಿತು. ಅದಕ್ಕೆ ಕಾಗೆ, "ಚಿಂತಿಸಬೇಡ, ನಾನು ನಿನ್ನನ್ನು ನನ್ನ ಬೆನ್ನ ಮೇಲೆ ಕೂರಿಸಿಕೊಂಡು ಕರೆದೊಯ್ಯುತ್ತೇನೆ" ಎಂದಿತು.

ಕೂಡಲೇ ಇಲಿ ಕಾಗೆಯ ಬೆನ್ನನ್ನೇರಿ ಕುಳಿತಿತು. ಕಾಗೆ ಅದನ್ನೆತ್ತಿಕೊಂಡು ಅಡವಿಯೊಳಗೆ ಹಾರಿತು.
ಸ್ವಲ್ಪ ಹೊತ್ತಿನಲ್ಲಿ ಕಾಗೆ ಮತ್ತು ಇಲಿ ಜಿಂಕೆಯಿರುವ ಸ್ಥಳ ತಲುಪಿದವು. ಇಲಿ ತನ್ನ ಮೊನಚಾದ ಹಲ್ಲುಗಳಿಂದ ಬಲೆಯನ್ನು ✂️ ಕತ್ತರಿಸಿ ಜಿಂಕೆಯನ್ನು ಬಿಡಿಸಿತು. ಅಷ್ಟು ಹೊತ್ತಿಗೆ 🐢 ಆಮೆಯೂ ನಿಧಾನವಾಗಿ ಅಲ್ಲಿ ಬಂದು ತಲುಪಿತು. ಎಲ್ಲರಿಗೂ ಆನಂದವಾಯಿತು.

ಇದ್ದಕ್ಕಿದ್ದಂತೆ ಜಿಂಕೆ " ನೋಡಿ, ಬೇಟೆಗಾರ ಬರುತ್ತಿದ್ದಾನೆ! ಎಲ್ಲರೂ ಪ್ರಾಣ ಉಳಿಸಿಕೊಳ್ಳಲು ಓಡಿ" ಎಂದಿತು. ಇಲಿ ಒಂದು ಬಿಲದಲ್ಲಿ ಅಡಗಿತು, ಕಾಗೆ ಎತ್ತರದ 🌲 ಮರದ ತುದಿಯ ಮೇಲೆ ಹೋಗಿ ಕುಳಿತಿತು. ಜಿಂಕೆ ಅಡವಿಯಲ್ಲಿ ದೂರ ಓಡಿಹೋಯಿತು. ಆದರೆ 🐢 ಆಮೆಗೆ ಬೇಗ ಓಡಲಾಗಲಿಲ್ಲ.

ಬೇಟೆಗಾರ ಬಂದನು. ಬಲೆ ಖಾಲಿ ಇರುವುದನ್ನು ಕಂಡನು. ಅತ್ತಿತ್ತ ನೋಡಿದನು. ಅಲ್ಲಿ ಆಮೆ ಕಾಣಿಸಿತು. ಅದನ್ನು ಚೀಲದಲ್ಲಿ ಹಾಕಿಕೊಂಡು ಹೊರಟನು.
ಕಾಗೆ ಇದನ್ನೆಲ್ಲ ನೋಡಿತು. ಅದು 🌲 ಮರದಿಂದ ಕೆಳಗಿಳಿದು ಇಲಿಯನ್ನು ಕರೆಯಿತು. ಇಲಿ ಅಲ್ಲಿಗೆ ಬಂದಿತು. ಸ್ವಲ್ಪ ಹೊತ್ತಿನ ಮೇಲೆ ಜಿಂಕೆಯೂ ಅಲ್ಲಿಗೆ ಬಂದಿತು. ಕಾಗೆ, ಹೇಗೆ ಬೇಟೆಗಾರ 🐢 ಆಮೆಯನ್ನು ತನ್ನ ಚೀಲದಲ್ಲಿ ಕೊಂಡೊಯ್ದನೆಂದು ವಿವರಿಸಿತು.

ಇಲಿ ಆಗ, "ಅದನ್ನು ಬಿಡಿಸುವುದು ಹೇಗೆ?" ಎಂದು ಕೇಳಿತು. ಜಿಂಕೆ ತುಂಬಾ ಬುದ್ಧಿಶಾಲಿಯಾಗಿತ್ತು. ಅದು ಅವರಿಗೆ "ನೋಡಿ, ನಾನು ಓಡಿಹೋಗಿ ಬೇಟೆಗಾರನ ದಾರಿಯಲ್ಲಿ ನಿಲ್ಲುತ್ತೇನೆ. ಅಲ್ಲಿ ಹಸಿರು ಹುಲ್ಲು ತಿನ್ನುವಂತೆ ನಟಿಸುತ್ತೇನೆ. ಬೇಟೆಗಾರ ಸ್ವಾಭಾವಿಕವಾಗಿ ನನ್ನ ಕಡೆಗೆ ಓಡಿ ಬರುತ್ತಾನೆ. ನಂತರ ಅವನು ಚೀಲವನ್ನು ದೂರ ಎಸೆದು ನನ್ನನ್ನು ಹಿಡಿಯಲು ಯತ್ನಿಸುತ್ತಾನೆ. ಆಗ ನಾನು ಓಡುತ್ತಾ, ಓಡುತ್ತಾ ಬೇಟೆಗಾರನನ್ನು ದೂರ ಕರೆದೊಯ್ಯುತ್ತೇನೆ. ಆ ವೇಳೆಯಲ್ಲಿ ಇಲಿ 🐢 ಆಮೆಯಿದ್ದ ಚೀಲವನ್ನು ಕಡಿದು ಅದನ್ನು ಬಿಡಿಸಬೇಕು" ಎಂದಿತು.

ನಂತರ ಕಾಗೆ, ಇಲಿ ಮತ್ತು ಜಿಂಕೆಗಳು ಆಮೆಯನ್ನು ಬಿಡಿಸಲು ಸಿದ್ಧವಾದವು.
ಬೇಟೆಗಾರ 🐢 ಆಮೆಯನ್ನು ಚೀಲದಲ್ಲಿ ತುಂಬಿಕೊಂಡು ಅಡವಿಯಲ್ಲಿ ಹೋಗುತ್ತಿದ್ದನು. ಜಿಂಕೆ ಅವನು ಬರುವ ಹಾದಿಯಲ್ಲಿ ಹುಲ್ಲು ತಿನ್ನುವಂತೆ ನಟಿಸುತ್ತಾ ನಿಂತಿತು. ಬೇಟೆಗಾರ ಅದನ್ನು ಹಿಡಿಯಲು ನಿಶ್ಚಯಿಸಿದನು. ಅವನು ಚೀಲವನ್ನು ಎಸೆದು ಜಿಂಕೆಯಿದ್ದ ಕಡೆಗೆ ಓಡಿದನು. ಜಿಂಕೆ ಅವನಿಗೆ ಆಸೆ ತೋರಿಸುತ್ತಾ ಅವನನ್ನು ದೂರ ಕರೆದೊಯ್ದಿತು. ಈ ರೀತಿ ಜಿಂಕೆ ಮತ್ತು ಬೇಟೆಗಾರ ಆಮೆಯಿಂದ ದೂರ ಹೋದರು.

ಕೂಡಲೇ ಕಾಗೆ ಮತ್ತು ಇಲಿ ಆಮೆಯ ಹತ್ತಿರ ಹೋದವು. ಇಲಿ ಚೀಲವನ್ನು ಕಡಿದು ಆಮೆಯನ್ನು ಬಿಡಿಸಿತು. ಆಮೆ ಇಲಿಗೆ ಧನ್ಯವಾದಗಳನ್ನರ್ಪಿಸಿ ಓಡಿಹೋಗಿ ಪೊದೆಗಳ ಮಧ್ಯೆ ಅಡಗಿಕೊಂಡಿತು.

ಬೇಟೆಗಾರ ಜಿಂಕೆಯನ್ನು ಹಿಡಿಯಲು ವಿಫಲ ಯತ್ನ ನಡೆಸಿ, ತನ್ನ ಚೀಲವನ್ನು ತೆಗೆದುಕೊಳ್ಳಲು ಹಿಂದಿರುಗಿದ. ಆದರೆ ನೋಡಿದರೆ ಚೀಲ ಖಾಲಿ! ಅವನಿಗೆ ತುಂಬಾ ದುಃಖವಾಯಿತು. ಅವನು ತನ್ನನ್ನು ತಾನೇ ದೂಷಿಸಿಕೊಳ್ಳುತ್ತಾ, "ಎಂಥಾ ನತದೃಷ್ಟ ನಾನು! ಜಿಂಕೆಯೂ ಇಲ್ಲ! 🐢 ಆಮೆಯೂ ಇಲ್ಲ!" ಎನ್ನುತ್ತಾ ಮರಳಿದನು.
ಸಾಯಂಕಾಲ ನಾಲ್ವರು ಸ್ನೇಹಿತರು ಒಟ್ಟಿಗೆ ಸೇರಿ ಸರೋವರದ ತೀರದಲ್ಲಿ ಕಲೆತವು. ಜಿಂಕೆ ಮತ್ತು ಆಮೆ, ಕಾಗೆ ಹಾಗೂ ಇಲಿಗೆ ಧನ್ಯವಾದಗಳನ್ನು ಅರ್ಪಿಸಿದವು. ಅವು ಸಂತೋಷದಿಂದ ಹರಟೆ ಹೊಡೆಯುತ್ತಾ ಆ ಸಂಜೆಯನ್ನು ಕಳೆದವು.
ಸರೋವರದ 🌊 ಅಲೆಗಳು ಈ ನಾಲ್ವರ ಸ್ನೇಹವನ್ನು ಕಂಡು ರಾತ್ರಿಯೆಲ್ಲಾ ಸಂತಸದಿಂದ ಕುಣಿದಾಡಿದವು.

ಹೆಚ್ಚಿನ ಓದಿಗಾಗಿ
ಯುರೋಪಿನ ಉಳಿದ ಭಾಗಗಳಿಗೆ ಹರಡುವಿಕೆ
ಅಡ್ಡ-ಸಾಂಸ್ಕೃತಿಕ ವಲಸೆಗಳು
ಪಂಚತಂತ್ರ ಕಥೆಗಳು